Riżoluzzjoni tal-Parlament Ewropew dwar il-proċedimenti kontra Ríos Monttt



Official Journal 313 E , 20/12/2006 P. 0465 - 0466



P6_TA(2006)0466 Proċedimenti kontra Ríos Monttt Riżoluzzjoni tal-Parlament Ewropew dwar il-proċedimenti kontra Ríos Monttt Il-Parlament Ewropew, - Wara li kkunsidra r-riżoluzzjonijiet tiegħu tat- 18 ta' Mejju 2000 [1], l- 14 ta' Ġunju 2001 [2], il- 11 ta' April 2002 [3], l- 10 ta' April 2003 [4] u s- 7 ta' Lulju 2005 [5] dwar il-Gwatelamala, - wara li kkunsidra l-Istatut tal-Qorti Kriminali Internazzjonali, il-Konvenzjoni kontra t-Tortura u Trattamenti jew Kastigi oħra Kiefra, Inumani u Degradanti u l-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali; - wara li kkunsidra l-impenn deċiż u permanenti tiegħu biex tiġi żgurata konformità mal-ftehim ta' paċi u d-drittijiet tal-bniedem fil-Gwatemala; - wara li kkunsidra l-Artikolu 115(5) tar-Regoli ta' Proċedura tiegħu, A. wara li kkunsidra l-allegazzjonijiet ta' reati kontra l-umanità u ġenoċidju waqt il-kunflitt armat fil-Gwatemala, skond liema 83 % tal-vittmi kienu persuni ta' oriġini etniċi Maja, 200,000 persuna nqatlu u 45,000 ġarrbu għajbien sfurzat, 10 % tal-popolazzjoni ġiet spustjata u komunitajiet indiġeni sħaħ inqerdu; billi, bħalma l-Parlament Ewropew gradwalment beda jirrikonoxxi, dawn ir-reati m'għandhomx jibqgħu bla ma jiġu kkastigati, B. billi dawk akkużati bit-tfassil u t-twettiq tar-reati msemmija qatt ma' ġew imressqa quddiem il-qorti, u wħud minnhom qed ikomplu jżommu responsabilitajiet politiċi għolja; C. billi f'Diċembru 2006 se jiġi mfakkar l-10 Anniversarju tal-ftehim ta' paċi, waqt li l-Ftehima Globali dwar id-Drittijiet tal-Bniedem għadha mhix implimentata: il-vittmi ma rċevew l-ebda kumpens xieraq, la materjali u lanqas simbolika; dawk responsabbli tar-reati qatt ma għamlu apoloġija b'mod pubbliku, u lpost fejn jinsabu l-persuni li għebu għadu mhux magħruf; D. billi imħallef ta' l-Audiencia Nacional ta' Spanja, fis- 7 ta' Lulju 2006 ħareġ mandat ta' arrest internazzjonali kontra seba' ex-dittaturi mill-Gwatemala u uffiċjali militari Gwatemaljani akkużati b'ġenoċidju, tortura u detenzjoni illegali; E. billi qabel il-ħruġ ta' dan il-mandat, l-imħallef mar il-Gwatemala sabiex jagħmel inkjesta, liema inkjesta ġiet miċħuda permezz tar-rikorsi ppreżentati mid-difiża ta' l-akkużati quddiem il-Qorti Kostituzzjonali u t-Tribunal tal-Kunflitti ta' Ġurisdizzjoni tal-Gwatemala; 1. Iħeġġeġ lill-istituzzjonijiet tal-Gwatemala sabiex jikkoperaw b'mod sħiħ u jagħmlu dak kollu li hu fissetgħa tagħhom għall-kjarifika tal-ksur tad-drittijiet tal-bniedem, sabiex jiżguraw li dawk responsabbli jinġiebu quddiem il-ġustizzja u jsiru pubbliċi r-riżultati ta' l-investigazzjonijiet, kif titlob il-mandat ta' arrest internazzjonali maħruġa mill-Audiencia Nacional ta' Spanja fis- 7 ta' Lulju 2006 kontra José Efraín Ríos Monttt, Oscar Humberto Mejía Víctores, Ángel Aníbal Guevara Rodríguez, Germán Chupina Barahona, Pedro García Arredondo, u Benedicto Lucas García, li huma kollha akkużati b'reati ta' ġenoċidju, tortura, terroriżmu u detenzjoni illegali; 2. Jitlob lill-gvernijiet konċernati, kif ukoll lill-mexxejja ta' l-entitajiet bankarji konċernati, sabiex jikkollaboraw mal-qbid tal-beni u tal-proprjetà ta' l-imputati, sabiex jiġi żgurat li huma jwettqu r-responsabilitajiet finanzjarji u ċivili tagħhom; 3. Iħeġġeġ lill-Interpol u lill-Europol, f'każ li ssir talba mingħand l-awtoritajiet konċernati, li jipprovdu lmezzi neċessarji sabiex jiżguraw l-estradizzjoni; 4. Jerġa' jafferma l-impenn tiegħu kontra l-impunità ta' dawk akkużati; 5. Jilqa' b'sodifazzjon il-progress li sar fl-applikazzjoni tal-prinċipju ta' ġurisdizzjoni universali, f'dak li għandu x'jaqsam mar-reati kontra l-umanità, il-ġenoċidju u t-tortura; 6. Iqis li, f'każ li dawn il-proċedimenti jintemmu b'suċċess, l-istess proċedura għandha tiġi segwita taħt ċirkostanzi simili sabiex tittieħed azzjoni kontra dittaturi u persuni responsabbli għall-ksur tad-drittijiet talbniedem mifrux; 7. Jesprimi l-appoġġ tiegħu lejn il-poplu u lejn l-awtoritajiet tal-Gwatemala, sabiex jipperseveraw fl-applikazzjoni korretta ta' l-istat tad-dritt u fl-iżvilupp ekonomiku, soċjali u politiku li jkunu ta' benefiċċju għallpaċi u għar-rikonċiljazzjoni nazzjonali; 8. Jagħti istruzzjonijiet lill-President tiegħu biex jgħaddi din ir-riżoluzzjoni tal-Parlament lill-Kunsill u l- Kummissjoni, lill-gvern tal-Gwatemala, lill-gvernijiet tal-pajjiżi ta' l-Amerika Ċentrali u lill-gvern ta' l-Istati Uniti, u lill-Parlament Ċentrali Amerikan. [1] ĠU C 59, 23.2.2001, p. 286. [2] ĠU C 53 E, 28.2.2002, p. 403. [3] ĠU C 127 E, 29.5.2003, p. 688. [4] ĠU C 64 E, 12.3.2004, p. 609. [5] ĠU C 157 E, 6.7.2006, p. 494. --------------------------------------------------